A Törvényszék (ötödik tanács) 2012. január 19‑i ítélete – Xeda International és Pace International kontra Bizottság
(T‑71/10. sz. ügy)
„Növényvédő szerek – Difenil‑amin hatóanyag – A 91/414/EGK tanácsi irányelv I. mellékletébe történő felvétel megtagadása – Az e hatóanyagot tartalmazó növényvédő szerek engedélyének visszavonása – Megsemmisítés iránti kereset – Kereshetőségi jog – Elfogadhatóság – Arányosság – A 91/414 irányelv 6. cikkének (1) bekezdése – Védelemhez való jog – Az 1095/2007/EK rendelet 3. cikkének (2) bekezdése”
1.                     Mezőgazdaság – Jogszabályok közelítése – Növényvédő szerek forgalomba hozatala – 91/414 irányelv – Az említett termékek hatóanyagainak az ezen irányelv I. mellékletébe történő felvételének eljárása – A Bizottság mérlegelési jogköre – Bírósági felülvizsgálat – Terjedelem (91/414 tanácsi irányelv, I melléklet) (vö. 69–71. pont)
2.                     Mezőgazdaság – Jogszabályok közelítése – Növényvédő szerek forgalomba hozatala – 91/414 irányelv – Az említett termékek hatóanyagainak az ezen irányelv I. mellékletébe történő felvételének eljárása – Tudományos kétely az emberi egészségre vonatkozó kockázat fennállása és annak terjedelme tekintetében – Az elővigyázatosság elvének alkalmazása – Terjedelem – Korlátok (EK 174. cikk, (2) bekezdés, 91/414 tanácsi irányelv, 5. cikk, (1) bekezdés, b) pont és I melléklet) (vö. 74–76. pont)
3.                     Mezőgazdaság – Közös agrárpolitika – A kockázatok tudományos értékelése – Az egészség magas szintű védelmére vonatkozó követelmény – Terjedelem (EK 152. cikk, (1) bekezdés, első albekezdés) (vö. 77., 78. pont)
4.                     Mezőgazdaság – Jogszabályok közelítése – Növényvédő szerek forgalomba hozatala – 91/414 irányelv – Valamely hatóanyag említett irányelv I. mellékletébe történő felvételének megtagadásáról szóló bizottsági határozat – A veszély hiányának megállapítását lehetővé tevő elegendő információ hiánya – Az arányosság elvének megsértése – Hiány (91/414 tanácsi irányelv, 5. cikk, (1) bekezdés és I melléklet) (vö. 126–128., 132., 137. pont)
Tárgy
A difenil‑aminnak a 91/414/EGK tanácsi irányelv I. mellékletébe történő felvétele megtagadásáról és az e hatóanyagot tartalmazó növényvédő szerek engedélyének visszavonásáról szóló, 2009. november 30‑i 2009/859/EK bizottsági határozat (HL L 314., 79. o.) megsemmisítése iránti kérelem.
Rendelkező rész
1)
A Törvényszék a keresetet elutasítja.
2)
A Xeda International és a Pace International LLC viseli saját költségeit, valamint az Európai Bizottság részéről felmerült költségeket, ideértve az ideiglenes intézkedés iránti eljárás költségeit is.